《次韵环谷即事》
宋代·汪晫

本是偷閒择一枝，静中此乐有谁知。
山光照座年年在，世事于人日日非。
春研有诗吟即事，夜灯无梦到相思。
汉阴老子机何事，禅病今来减带围。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。